title: Decizia (PESC) 2020/888 a Comitetului politic și de securitate din 23 iunie 2020 de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2020)

text:
                  29.6.2020

                  RO

                  Jurnalul Oficial al Uniunii Europene

                  L 205/18

         DECIZIA (PESC) 2020/888 A COMITETULUI POLITIC ȘI DE SECURITATE
         din 23 iunie 2020
         de prelungire a mandatului șefului misiunii PSAC a Uniunii Europene în Mali
         (EUCAP Sahel Mali) (EUCAP Sahel Mali/1/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1), în special articolul 7 alineatul (1),
         întrucât:

                     (1)

                     În temeiul articolului 7 alineatul (1) din Decizia 2014/219/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare în scopul exercitării controlului politic și al conducerii strategice a EUCAP Sahel Mali, inclusiv decizia de numire a unui șef al misiunii.

                     (2)

                     La 18 septembrie 2017, COPS a adoptat Decizia (PESC) 2017/1780 (2), numindu-l pe dl Philippe RIO în calitatea de șef al misiunii EUCAP Sahel Mali pentru perioada cuprinsă între 1 octombrie 2017 și 14 ianuarie 2018. Acest mandat a fost ulterior prelungit prin decizii ulterioare ale COPS până la 30 septembrie 2020.

                     (3)

                     La 21 februarie 2019, Consiliul a adoptat Decizia (PESC) 2019/312 (3), prin care a prelungit mandatul misiunii EUCAP Sahel Mali până la 14 ianuarie 2021.

                     (4)

                     Înaltul Reprezentant al Uniunii pentru afaceri externe și politica de securitate a propus prelungirea mandatului dlui Philippe RIO în calitatea de șef al misiunii EUCAP Sahel Mali pentru perioada cuprinsă între 1 octombrie 2020 și 31 decembrie 2020,

               ADOPTĂ PREZENTA DECIZIE:

            Articolul 1
            Mandatul dlui Philippe RIO în calitatea de șef al misiunii EUCAP Sahel Mali se prelungește până la 31 decembrie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 23 iunie 2020.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 113, 16.4.2014, p. 21.

            (2)  Decizia (PESC) 2017/1780 a Comitetului politic și de securitate din 18 septembrie 2017 privind numirea șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2017) (JO L 253, 30.9.2017, p. 37).

            (3)  Decizia (PESC) 2019/312 a Consiliului din 21 februarie 2019 de modificare și prelungire a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 51, 22.2.2019, p. 29).


title: Decizia (UE) 2020/1153 a Consiliului din 30 iulie 2020 de numire a membrilor și a supleanților în Comitetul Regiunilor

text:
                  5.8.2020

                  RO

                  Jurnalul Oficial al Uniunii Europene

                  L 256/12

         DECIZIA (UE) 2020/1153 A CONSILIULUI
         din 30 iulie 2020
         de numire a membrilor și a supleanților în Comitetul Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 300 alineatul (3) și articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1)

         având în vedere propunerile din partea guvernelor bulgar, german, cipriot, luxemburghez și maltez,
         întrucât:

                     (1)

                     Articolul 300 alineatul (3) din tratat prevede că Comitetul Regiunilor este format din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.

                     (2)

                     Articolul 305 din tratat prevede numirea de către Consiliu, pentru o perioadă de cinci ani, a membrilor Comitetului Regiunilor și a unui număr egal de supleanți, în conformitate cu propunerile din partea fiecărui stat membru.

                     (3)

                     Deoarece mandatul membrilor și al supleanților din Comitetul Regiunilor a expirat la 25 ianuarie 2020, ar trebui să fie numiți noi membri și supleanți.

                     (4)

                     La 10 decembrie 2019, Consiliul a adoptat Decizia (UE) 2019/2157 (2), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele ceh, danez, estonian, cipriot, leton, luxemburghez, neerlandez, austriac, român, sloven, slovac și suedez. Prin Decizia (UE) 2019/2157 au fost numiți, de asemenea, pentru aceeași perioadă, trei membri propuși de guvernul belgian, 21 de membri și 20 de supleanți propuși de guvernul german, opt membri și opt supleanți propuși de guvernul irlandez, 16 membri și 16 supleanți propuși de guvernul spaniol, 10 membri și 14 supleanți propuși de guvernul italian, patru membri și patru supleanți propuși de guvernul maltez, precum și opt membri și opt supleanți propuși de guvernul finlandez.

                     (5)

                     La 20 ianuarie 2020, Consiliul a adoptat Decizia (UE) 2020/102 (3), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, membrii și supleanții propuși de guvernele elen, francez, croat, lituanian, maghiar și portughez, precum și patru membri și patru supleanți propuși de guvernul belgian, un membru propus de guvernul bulgar, câte un membru și un supleant propuși de guvernul irlandez, câte un membru și un supleant propuși de guvernul spaniol, 14 membri și 10 supleanți propuși de guvernul italian și 21 de membri și 20 de supleanți propuși de guvernul polonez.

                     (6)

                     La 3 februarie 2020, Consiliul a adoptat Decizia (UE) 2020/144 (4), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, patru membri și patru supleanți propuși de guvernul spaniol, precum și câte un membru și un supleant propuși de guvernul finlandez.

                     (7)

                     La 26 martie 2020, Consiliul a adoptat Decizia (UE) 2020/511 (5), în conformitate cu propunerile din partea statelor membre. Prin decizia respectivă au fost numiți, pentru perioada 26 ianuarie 2020-25 ianuarie 2025, cinci membri și opt supleanți propuși de guvernul belgian, un supleant propus de guvernul german, precum și un membru propus de guvernul maltez.

                     (8)

                     La 8 iunie 2020, în urma retragerii Regatului Unit din Uniune cu efecte juridice de la 1 februarie 2020, Consiliul a adoptat Decizia (UE) 2020/766 (6), în conformitate cu Decizia (UE) 2019/852 și cu propunerile din partea statelor membre. Prin decizia respectivă au fost numiți, pentru perioada 1 februarie 2020-25 ianuarie 2025, câte un membru suplimentar și un supleant suplimentar propuși de guvernul estonian, câte un membru suplimentar și un supleant suplimentar propuși de guvernul cipriot, precum și câte un membru suplimentar și un supleant suplimentar propuși de guvernul luxemburghez.

                     (9)

                     Prin Decizia (UE) 2019/2157, domnul Christakis MELETIES a fost numit în calitatea de supleant din partea Ciprului. Prin Decizia (UE) 2020/766, domnul Christakis MELETIES a fost numit în calitatea de membru din partea Ciprului. În urma adoptării Deciziei (UE) 2020/766, un loc de supleant pentru Comitetul Regiunilor a devenit, prin urmare, vacant începând cu 1 februarie 2020.

                     (10)

                     Prin Decizia (UE) 2019/2157, domnul Gusty GRAAS a fost numit în calitatea de supleant din partea Luxemburgului. Prin Decizia (UE) 2020/766 a Consiliului, domnul Gusty GRAAS a fost numit în calitatea de membru din partea Luxemburgului. În urma adoptării Deciziei (UE) 2020/766, un loc de supleant pentru Comitetul Regiunilor a devenit, prin urmare, vacant începând cu 1 februarie 2020.

                     (11)

                     Guvernele bulgar, german și maltez și-au propus candidații pentru locurile de membri și supleanți. Membrii și supleanții respectivi ar trebui să fie numiți pentru perioada 26 ianuarie 2020-25 ianuarie 2025. În ceea ce privește numirea lor, prezenta decizie ar trebui, prin urmare, să se aplice retroactiv începând cu 26 ianuarie 2020. Guvernele cipriot și luxemburghez și-au propus candidații pentru locurile de supleanți. Supleanții respectivi ar trebui să fie numiți pentru perioada 1 februarie 2020-25 ianuarie 2025. În ceea ce privește numirea lor, prezenta decizie ar trebui, prin urmare, să se aplice retroactiv începând cu 1 februarie 2020,

               ADOPTĂ PREZENTA DECIZIE:

            Articolul 1
            Sunt numite în Comitetul Regiunilor pentru perioada 26 ianuarie 2020-25 ianuarie 2025:

                        —

                        în calitatea de membri, persoanele propuse, grupate pe state membre, în anexa I;

                        —

                        în calitatea de supleanți, persoanele propuse, grupate pe state membre, în anexa II.

            Articolul 2
            Sunt numite în Comitetul Regiunilor pentru perioada 1 februarie 2020-25 ianuarie 2025, în calitatea de supleanți, persoanele propuse, grupate pe state membre:
            ΚΥΠΡΟΣ
            Mr Victor HADJIAVRAAM

               Mayor of Morphou

            LUXEMBOURG
            Ms Claire REMMY
            Member of a Local Assembly: Conseil communal de la commune de Strassen.

            Articolul 3
            Prezenta decizie intră în vigoare la data adoptării.
            Articolul 1 se aplică de la 26 ianuarie 2020.
            Articolul 2 se aplică de la 1 februarie 2020.

            Adoptată la Bruxelles, 30 iulie 2020.

                  Pentru Consiliu

                  Președintele

               M. ROTH

            (1)  JO L 139, 27.5.2019, p. 13.

            (2)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).

            (3)  Decizia (UE) 2020/102 a Consiliului din 20 ianuarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 20, 24.1.2020, p. 2).

            (4)  Decizia (UE) 2020/144 a Consiliului din 3 februarie 2020 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 32, 4.2.2020, p. 16).

            (5)  Decizia (UE) 2020/511 a Consiliului din 26 martie 2020 de numire a membrilor și a supleanților în Comitetul Regiunilor pentru perioada 26 ianuarie 2020-25 ianuarie 2025 (JO L 113, 8.4.2020, p. 18).

            (6)  Decizia (UE) 2020/766 a Consiliului din 8 iunie 2020 de numire a membrilor și a supleanților în Comitetul Regiunilor pentru perioada 1 februarie 2020-25 ianuarie 2025 (JO L 187, 12.6.2020, p. 3).

            ANEXA I

               ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I –I PIELIKUMS – I PRIEDAS – I. MELLÉKLET – ANNESS I – BIJLAGE I –ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            ANEXA II

               ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ ΙΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II - ANEXA II – PRÍLOHA II – PRILOGA II – LIITE II – BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Decizia 2019/15 a Consiliului de administrație al Agenției Europene pentru Securitate și Sănătate în Muncă din 11 decembrie 2019 privind normele interne referitoare la restricționarea anumitor drepturi ale persoanelor vizate în ceea ce privește prelucrarea datelor cu caracter personal în cadrul funcționării EU-OSHA

text:
                  31.8.2020

                  RO

                  Jurnalul Oficial al Uniunii Europene

                  L 282/26

         DECIZIA 2019/15 A CONSILIULUI DE ADMINISTRAȚIE AL AGENȚIEI EUROPENE PENTRU SECURITATE ȘI SĂNĂTATE ÎN MUNCĂ
         din 11 decembrie 2019
         privind normele interne referitoare la restricționarea anumitor drepturi ale persoanelor vizate în ceea ce privește prelucrarea datelor cu caracter personal în cadrul funcționării EU-OSHA
         CONSILIUL DE ADMINISTRAȚIE AL AGENȚIEI EUROPENE PENTRU SECURITATE ȘI SĂNĂTATE ÎN MUNCĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (1), în special articolul 25,
         având în vedere Regulamentul (UE) 2019/126 al Parlamentului European și al Consiliului din 16 ianuarie 2019 de înființare a Agenției Europene pentru Securitate și Sănătate în Muncă (EU-OSHA) și de abrogare a Regulamentului (CE) nr. 2062/94 al Consiliului (2),
         având în vedere regulamentul de procedură al Consiliului de administrație al EU-OSHA,
         având în vedere avizul Autorității Europene pentru Protecția Datelor („AEPD”) din 17 octombrie 2019 și orientările AEPD cu privire la articolul 25 din noul regulament și normele interne,
         întrucât:

                     (1)

                     EU-OSHA își desfășoară activitățile în conformitate cu Regulamentul (UE) 2019/126.

                     (2)

                     În conformitate cu articolul 25 alineatul (1) din Regulamentul (UE) 2018/1725, restricționarea aplicării articolelor 14-21, 35 și 36, precum și a articolului 4 din regulamentul respectiv în măsura în care dispozițiile sale corespund drepturilor și obligațiilor prevăzute la articolele 14-21, trebuie să aibă la bază normele interne care urmează să fie adoptate de agenție, dacă acestea nu au la bază actele legislative adoptate în baza tratatelor.

                     (3)

                     Aceste norme interne, inclusiv dispozițiile sale privind evaluarea necesității și a proporționalității unei restricții, nu trebuie să se aplice în cazul în care un act legislativ adoptat în baza tratatelor prevede o restricționare a drepturilor persoanelor vizate.

                     (4)

                     În momentul în care își exercită atribuțiile cu privire la drepturile persoanelor vizate în temeiul Regulamentului (UE) 2018/1725, agenția analizează dacă se aplică vreuna dintre excepțiile prevăzute în regulamentul menționat.

                     (5)

                     În cadrul funcționării sale administrative, agenția poate desfășura anchete administrative, proceduri disciplinare, activități preliminare legate de cazuri ale unor eventuale nereguli raportate la OLAF, poate prelucra cazuri de avertizare în interes public, proceduri (oficiale și neoficiale) de hărțuire, poate prelucra reclamații interne și externe, poate desfășura audituri interne, investigații prin responsabilul cu protecția datelor, conform articolului 45 alineatul (2) din Regulamentul (UE) 2018/1725, precum și investigații interne de securitate (IT). În plus, agenția poate trata cererile de acces la fișa medicală a membrilor personalului.
                     Agenția prelucrează mai multe categorii de date cu caracter personal, inclusiv date concrete (date „obiective”, cum ar fi date de identificare, date de contact, date profesionale, detalii administrative, date primite din surse specifice, date privind comunicațiile electronice și privind traficul) și/sau date calitative (date „subiective” referitoare la caz, cum ar fi datele obținute din raționamente, comportamentale, evaluări, date privind performanța și conduita și date referitoare la sau prezentate în legătură cu obiectul procedurii sau al activității).

                     (6)

                     Agenția, reprezentată de directorul său executiv, acționează în calitate de operator de date, indiferent de orice alte delegări ale rolului de operator în cadrul agenției, pentru a reflecta responsabilitățile operaționale referitoare la operațiuni specifice de prelucrare a datelor cu caracter personal.

                     (7)

                     Datele cu caracter personal sunt stocate în condiții de siguranță într-un mediu electronic sau pe hârtie pentru a preveni accesul ilegal la acestea sau transferul lor către persoane care nu au nevoie să le cunoască. Fișele medicale sunt stocate de medicul furnizorului extern de servicii utilizat de agenție. Datele cu caracter personal prelucrate nu sunt păstrate mai mult timp decât este necesar și adecvat în scopurile pentru care sunt prelucrate datele pentru perioada specificată în declarațiile de confidențialitate privind protecția datelor sau în evidențele agenției.

                     (8)

                     Normele interne trebuie să se aplice tuturor operațiunilor de prelucrare realizate de agenție în desfășurarea anchetelor administrative, a procedurilor disciplinare, a activităților preliminare legate de cazurile de eventuale nereguli raportate la OLAF, a procedurilor de avertizare în interes public, a procedurilor (oficiale și neoficiale) privind cazurile de hărțuire, a prelucrării reclamațiilor interne și externe, a desfășurării auditurilor interne, a investigațiilor desfășurate de responsabilul cu protecția datelor conform articolului 45 alineatul (2) din Regulamentul (UE) 2018/1725, a investigațiilor de securitate (IT) gestionate pe plan intern sau cu implicare externă (de exemplu, CERT-UE), precum și în tratarea cererilor de acces la fișa medicală personală.

                     (9)

                     Acestea trebuie să se aplice operațiunilor de prelucrare efectuate înainte de deschiderea procedurilor menționate mai sus, în timpul acestor proceduri și în timpul monitorizării rezultatelor procedurilor. De asemenea, trebuie să includă asistența și cooperarea furnizate de agenție autorităților naționale și organizațiilor internaționale în afara investigațiilor sale administrative.

                     (10)

                     În cazurile în care se aplică aceste norme interne, agenția trebuie să ofere justificări, explicând de ce restricțiile sunt strict necesare și adecvate într-o societate democratică și să respecte esența drepturilor și libertăților fundamentale.

                     (11)

                     În acest cadru general, agenția are obligația de a respecta, în cea mai mare măsură posibilă, drepturile fundamentale ale persoanelor vizate în timpul procedurilor de mai sus, în special pe cele referitoare la dreptul de furnizare de informații, de acces și de rectificare, dreptul de ștergere a datelor, de restricționare a prelucrării lor, dreptul de comunicare a unei încălcări a securității datelor cu caracter personal către persoana vizată sau dreptul la confidențialitatea comunicării, potrivit dispozițiilor Regulamentului (UE) 2018/1725.

                     (12)

                     Cu toate acestea, este posibil ca agenția să fie obligată să restricționeze informarea persoanei vizate și alte drepturi ale acesteia pentru a proteja în special investigațiile proprii, investigațiile și procedurile altor autorități publice, precum și drepturile altor persoane legate de investigațiile sale sau de alte proceduri.

                     (13)

                     Astfel, agenția poate restricționa informarea în scopul protejării investigației și a drepturilor și libertăților fundamentale ale altor persoane vizate.

                     (14)

                     Agenția trebuie să verifice cu regularitate dacă se aplică condițiile care justifică restricția și să ridice restricția în măsura în care acestea nu se mai aplică.

                     (15)

                     Operatorul trebuie să informeze responsabilul cu protecția datelor în momentul amânării și pe durata reviziilor,

               ADOPTĂ URMĂTOAREA DECIZIE:

            Articolul 1
            Obiectul și domeniul de aplicare

               (1)   Prezenta decizie stabilește normele referitoare la condițiile în care agenția, în cadrul general al procedurilor sale prevăzute la alineatul (2), poate restricționa aplicarea drepturilor consacrate la articolele 14-21, 35 și 36, precum și la articolul 4, cu respectarea articolului 25 din Regulamentul (UE) 2018/1725.

               (2)   În cadrul general al funcționării administrative a agenției, prezenta decizie se aplică operațiunilor de prelucrare a datelor cu caracter personal de agenție, în următoarele scopuri: desfășurarea anchetelor administrative, a procedurilor disciplinare, a activităților preliminare legate de cazurile de eventuale nereguli raportate la OLAF, prelucrarea procedurilor de avertizare în interes public, a procedurilor (oficiale și neoficiale) privind cazurile de hărțuire, prelucrarea reclamațiilor interne și externe, desfășurarea auditurilor interne, a investigațiilor desfășurate de responsabilul cu protecția datelor conform articolului 45 alineatul (2) din Regulamentul (UE) 2018/1725, a investigațiilor de securitate (IT) gestionate pe plan intern sau cu implicare externă (de exemplu, CERT-UE), precum și în tratarea cererilor de acces la fișa medicală personală.

               (3)   Categoriile de date în discuție sunt date concrete (date „obiective”, cum ar fi date de identificare, date de contact, date profesionale, detalii administrative, date primite din surse specifice, date privind comunicațiile electronice și privind traficul) și/sau date calitative (date „subiective” referitoare la caz, cum ar fi datele obținute din raționamente, date comportamentale, evaluări, date privind performanța și conduita și date referitoare la sau prezentate în legătură cu obiectul procedurii sau al activității).

               (4)   În momentul în care își exercită atribuțiile cu privire la drepturile persoanelor vizate în temeiul Regulamentului (UE) 2018/1725, agenția analizează dacă se aplică vreuna dintre excepțiile prevăzute în regulamentul menționat.

               (5)   Sub rezerva condițiilor prevăzute în prezenta decizie, restricțiile pot fi aplicabile următoarelor drepturi: dreptul de a furniza informații persoanelor vizate, dreptul de acces, de rectificare, de ștergere, de restricționare a prelucrării, de comunicare a unei încălcări a securității datelor cu caracter personal către persoana vizată sau dreptul la confidențialitatea comunicării.

            Articolul 2
            Menționarea operatorului și a garanțiilor

               (1)   Garanțiile instituite pentru a evita încălcarea securității datelor, scurgerile de date sau divulgarea lor neautorizată sunt următoarele:

                           (a)

                           documentele pe hârtie se păstrează în dulapuri securizate și sunt accesibile doar personalului autorizat;

                           (b)

                           toate datele electronice se stochează într-o aplicație informatică securizată conform standardelor de securitate ale agenției, precum și în fișiere electronice specifice, la care are acces doar personalul autorizat. Se acordă niveluri corespunzătoare de acces în mod individual;

                           (c)

                           baza de date este protejată cu parolă într-un sistem sign-on unic și este conectată automat la ID-ul de utilizator și la parolă. Înlocuirea utilizatorilor este strict interzisă. Evidențele electronice se păstrează în condiții de siguranță, pentru a garanta confidențialitatea datelor pe care le conțin;

                           (d)

                           Medicul furnizorului extern de servicii, care stochează fișele medicale, se supune obligațiilor stabilite în clauzele contractuale specifice privind confidențialitatea și prelucrarea datelor cu caracter personal;

                           (e)

                           toate persoanele care au acces la date se supun obligației de confidențialitate.

               (2)   Operatorul pentru operațiunile de prelucrare este agenția, reprezentată de directorul său executiv, care poate delega funcția de operator. Persoanele vizate sunt informate cu privire la operatorul delegat prin intermediul declarațiilor de confidențialitate privind protecția datelor sau al evidențelor publicate pe site-ul și/sau pe intranetul agenției.

               (3)   Perioada de păstrare a datelor cu caracter personal la care se face referire la articolul 1 alineatul (3) nu va fi mai lungă decât este necesar și adecvat în scopul în care se prelucrează datele. În orice caz, aceasta nu va fi mai lungă decât perioada de păstrare specificată în declarațiile de confidențialitate privind protecția datelor sau în evidențele la care se face referire la articolul 5 alineatul (1).

               (4)   În cazul în care are în vedere aplicarea unei restricții, agenția apreciază riscul pentru drepturile și libertățile persoanei vizate, în special în raport cu riscul pentru drepturile și libertățile altor persoane vizate și cu riscul de anulare a efectului investigațiilor sau al procedurilor agenției, de exemplu prin distrugerea probelor. Riscurile pentru drepturile și libertățile persoanei vizate se referă în primul rând la riscurile reputaționale și la riscurile pentru dreptul la apărare și pentru dreptul de a fi ascultat, fără a se limita însă la acestea.

            Articolul 3
            Restricții

               (1)   Agenția aplică eventualele restricții doar pentru a garanta:

                           (a)

                           securitatea națională, securitatea publică sau apărarea statelor membre;

                           (b)

                           prevenirea, investigarea, depistarea și urmărirea penală a infracțiunilor sau executarea sancțiunilor penale, inclusiv protejarea împotriva amenințărilor la adresa securității publice și prevenirea acestora;

                           (c)

                           alte obiective importante de interes public general ale Uniunii sau ale unui stat membru, în special obiectivele politicii externe și de securitate comune ale Uniunii sau un interes economic sau financiar important al Uniunii sau al unui stat membru, inclusiv în domeniile monetar, bugetar și fiscal și în domeniul sănătății publice și al securității sociale;

                           (d)

                           securitatea internă a instituțiilor și a organelor Uniunii, inclusiv a rețelelor de comunicații electronice ale acestora;

                           (e)

                           prevenirea, investigarea, depistarea și urmărirea penală a încălcării etice în cazul profesiilor reglementate;

                           (f)

                           o funcție de monitorizare, de inspecție sau de reglementare legată, chiar și ocazional, de exercitarea autorității oficiale în cazurile menționate la literele (a)-(c);

                           (g)

                           protecția persoanei vizate sau a drepturilor și libertăților altor persoane;

                           (h)

                           executarea hotărârilor pronunțate în acțiuni în pretenții formulate în temeiul dreptului civil.

               (2)   În aplicarea specifică a scopurilor descrise la alineatul (1) de mai sus, agenția poate aplica restricții în ceea ce privește schimbul de date cu caracter personal cu serviciile Comisiei sau cu alte instituții, organe, agenții și oficii ale Uniunii, cu autorități competente ale statelor membre sau cu țări terțe sau organizații internaționale, în următoarele situații:

                           (a)

                           în cazul în care exercitarea drepturilor și a obligațiilor respective ar putea fi restricționată de serviciile Comisiei sau de alte instituții, organe, agenții și oficii ale Uniunii, în baza altor acte prevăzute la articolul 25 din Regulamentul (UE) 2018/1725 sau în conformitate cu capitolul IX din regulamentul respectiv sau cu actele de instituire a altor instituții, organe, agenții și oficii ale Uniunii;

                           (b)

                           în cazul în care exercitarea drepturilor și obligațiilor respective ar putea fi restricționată de autoritățile competente ale statelor membre în baza actelor menționate la articolul 23 din Regulamentul (UE) 2016/679 al Parlamentului European și al Consiliului (3) sau în conformitate cu alte măsuri naționale de transpunere a articolului 13 alineatul (3), a articolului 15 alineatul (3) sau a articolului 16 alineatul (3) din Directiva (UE) 2016/680 a Parlamentului European și a Consiliului (4);

                           (c)

                           în cazul în care exercitarea respectivelor drepturi și obligații ar putea periclita cooperarea agenției cu țări terțe sau cu organizații internaționale în cadrul îndeplinirii sarcinilor sale.

                     Înainte de a aplica restricții în situațiile menționate la literele (a) și (b) din primul paragraf, agenția consultă serviciile Comisiei, instituțiile, organele, agențiile, oficiile relevante ale Uniunii sau autoritățile competente ale statelor membre, cu excepția cazului în care agenția are certitudinea că aplicarea unei restricții este prevăzută de unul dintre actele menționate la literele respective.

               (3)   Orice restricție este necesară și adecvată, având în vedere riscurile pentru drepturile și libertățile persoanelor vizate și respectă esența drepturilor și libertăților fundamentale într-o societate democratică.

               (4)   Dacă se analizează aplicarea restricției, se efectuează un test de necesitate și proporționalitate, în baza prezentelor norme. Acesta este documentat printr-o notă de evaluare internă în scopul respectării principiului responsabilității, de la caz la caz.

               (5)   Restricțiile sunt ridicate imediat ce circumstanțele care le justifică nu mai sunt aplicabile, în special, în cazul în care se consideră că exercitarea dreptului restricționat nu ar mai anula efectul restricției impuse sau ar aduce atingere drepturilor sau libertăților altor persoane vizate.

            Articolul 4
            Revizuirea de către responsabilul cu protecția datelor

               (1)   Agenția informează, fără întârzieri nejustificate, responsabilul cu protecția datelor al agenției („RPD”), ori de câte ori operatorul restricționează aplicarea drepturilor persoanelor vizate sau prelungește restricția, în conformitate cu prezenta decizie. Operatorul acordă responsabilului cu protecția datelor acces la evidențele care cuprind evaluarea necesității și a proporționalității restricției și documentează data informării RPD în aceste evidențe.

               (2)   RPD îi poate solicita operatorului, în scris, reexaminarea aplicării restricțiilor. Operatorul informează RPD în scris cu privire la rezultatul revizuirii solicitate.

               (3)   Operatorul informează RPD la ridicarea restricției.

            Articolul 5
            Furnizarea de informații către persoana vizată

               (1)   În cazuri justificate în mod corespunzător și în condițiile stabilite în prezenta decizie, dreptul la furnizarea de informații poate fi restricționat de operator în contextul următoarelor operațiuni de prelucrare:

                           (a)

                           efectuarea anchetelor administrative și a procedurilor disciplinare;

                           (b)

                           activități preliminare legate de cazuri ale unor eventuale nereguli raportate la OLAF;

                           (c)

                           proceduri de avertizare în interes public;

                           (d)

                           proceduri (oficiale și neoficiale) în cazuri de hărțuire;

                           (e)

                           prelucrarea reclamațiilor interne și externe;

                           (f)

                           audituri interne;

                           (g)

                           investigații efectuate de responsabilul cu protecția datelor conform articolului 45 alineatul (2) din Regulamentul (UE) 2018/1725;

                           (h)

                           investigații de securitate (IT) gestionate pe plan intern sau cu implicare din exterior (de exemplu, CERT-UE).

                     Agenția include în declarațiile de confidențialitate privind protecția datelor sau evidențe în sensul articolului 31 din Regulamentul (UE) 2018/1725, publicate pe site-ul său și pe intranet, prin care informează persoanele vizate cu privire la drepturile lor în cadrul unei proceduri date, precum și informații referitoare la eventuala restricționare a acestor drepturi. Informațiile includ drepturile care pot fi restricționate, motivele restricționării și posibila durată a acesteia.

               (2)   Fără a aduce atingere dispozițiilor alineatului (3), agenția, atunci când este proporțional, informează, de asemenea, în mod individual, toate persoanele vizate care sunt considerate persoane interesate în acea operațiune de prelucrare, cu privire la drepturile lor legate de restricțiile prezente sau viitoare, fără întârzieri nejustificate și în scris.

               (3)   În cazurile în care agenția restricționează, integral sau parțial, furnizarea de informații către persoanele vizate, la care se face referire în alineatul (2), aceasta consemnează motivele restricționării, temeiul legal în conformitate cu articolul 3 din prezenta decizie, inclusiv o evaluare a necesității și proporționalității restricției.
               Aceste evidențe se înregistrează. După caz, se înregistrează și documentele care conțin elementele de fapt și de drept subiacente. La cerere, acestea se pun la dispoziția Autorității Europene pentru Protecția Datelor.

               (4)   Restricția menționată la alineatul (3) continuă să se aplice atât timp cât motivele care o justifică rămân aplicabile.
               În cazul în care motivele restricției nu se mai aplică, agenția furnizează persoanei vizate informații cu privire la principalele motive care stau la baza aplicării unei restricții. În același timp, agenția informează persoana vizată cu privire la dreptul de a depune o plângere la Autoritatea Europeană pentru Protecția Datelor în orice moment sau de a introduce o cale de atac în fața Curții de Justiție a Uniunii Europene.
               Agenția revizuiește aplicarea restricției o dată la șase luni de la adoptarea acesteia, precum și la încheierea anchetei, procedurii sau investigației relevante. Ulterior, operatorul monitorizează necesitatea de a menține restricția o dată la șase luni.

            Articolul 6
            Dreptul de acces al persoanei vizate

               (1)   În cazuri justificate în mod corespunzător și în condițiile stabilite în prezenta decizie, dreptul la acces poate fi restricționat de operator în contextul următoarelor operațiuni de prelucrare, dacă este necesar și proporțional:

                           (a)

                           efectuarea anchetelor administrative și a procedurilor disciplinare;

                           (b)

                           activități preliminare legate de cazuri ale unor eventuale nereguli raportate la OLAF;

                           (c)

                           proceduri de avertizare în interes public;

                           (d)

                           proceduri (oficiale și neoficiale) în cazuri de hărțuire;

                           (e)

                           prelucrarea reclamațiilor interne și externe;

                           (f)

                           audituri interne;

                           (g)

                           investigații efectuate de responsabilul cu protecția datelor conform articolului 45 alineatul (2) din Regulamentul (UE) 2018/1725;

                           (h)

                           investigații de securitate (IT) gestionate pe plan intern sau cu implicare din exterior (de exemplu, CERT-UE).

                           (i)

                           Tratarea cererilor de acces la fișa medicală personală.

                     În cazul în care persoanele vizate solicită acces la datele lor cu caracter personal prelucrate în contextul unuia sau mai multor cazuri specifice sau la o anumită operațiune de prelucrare, în conformitate cu articolul 17 din Regulamentul (UE) 2018/1725, agenția își limitează evaluarea cererii numai la aceste date cu caracter personal.

               (2)   În cazul în care agenția restricționează, integral sau parțial, dreptul de acces menționat la articolul 17 din Regulamentul (UE) 2018/1725, aceasta ia următoarele măsuri:

                           (a)

                           informează persoana vizată, în răspunsul său la cerere, cu privire la restricția aplicată și la principalele motive ale acesteia, precum și la posibilitatea de a depune o plângere la Autoritatea Europeană pentru Protecția Datelor sau de a introduce o cale de atac în fața Curții de Justiție a Uniunii Europene;

                           (b)

                           documentează într-o notă de evaluare internă motivele restricționării, inclusiv o evaluare a necesității și proporționalității restricției și a duratei sale.

                     Restricțiile impuse în legătură cu accesul la fișa medicală personală se referă numai la cererile de acces direct în legătură cu datele medicale cu caracter personal de natură psihologică sau psihiatrică, în cazul în care accesul la aceste date poate să reprezinte un risc pentru sănătatea persoanei vizate. Această restricție este proporțională cu ceea ce este strict necesar pentru a proteja persoana vizată. Accesul la astfel de informații se acordă printr-un medic intermediar ales de persoana vizată. Acestui medic trebuie să i se acorde acces la toate informațiile, precum și putere de apreciere pentru a decide modul de accesare și ce acces să se ofere persoanei vizate.
               Furnizarea informațiilor menționate la litera (a) poate fi amânată, omisă sau refuzată, dacă aceasta ar anula efectul restricției în conformitate cu articolul 25 alineatul (8) din Regulamentul (UE) 2018/1725.
               Agenția revizuiește aplicarea restricției o dată la șase luni de la adoptarea acesteia și la încheierea investigației relevante. Ulterior, operatorul monitorizează necesitatea de a menține restricția o dată la șase luni.

               (3)   Aceste evidențe se înregistrează. După caz, se înregistrează și documentele care conțin elementele de fapt și de drept subiacente. La cerere, acestea se pun la dispoziția Autorității Europene pentru Protecția Datelor.

            Articolul 7
            Dreptul de a rectifica și de a șterge datele și dreptul de a restricționa prelucrarea lor

               (1)   În cazuri justificate în mod corespunzător și în condițiile stabilite în prezenta decizie, dreptul de a rectifica și de a șterge datele și dreptul de a restricționa prelucrarea lor pot fi restricționate de operator în contextul următoarelor operațiuni de prelucrare, dacă este necesar și adecvat:

                           (a)

                           efectuarea anchetelor administrative și a procedurilor disciplinare;

                           (b)

                           activități preliminare legate de cazuri ale unor eventuale nereguli raportate la OLAF;

                           (c)

                           proceduri de avertizare în interes public;

                           (d)

                           proceduri (oficiale și neoficiale) în cazuri de hărțuire;

                           (e)

                           prelucrarea reclamațiilor interne și externe;

                           (f)

                           audituri interne;

                           (g)

                           investigații efectuate de responsabilul cu protecția datelor conform articolului 45 alineatul (2) din Regulamentul (UE) 2018/1725;

                           (h)

                           investigații de securitate (IT) gestionate pe plan intern sau cu implicare din exterior (de exemplu, CERT-UE).

               (2)   În cazul în care agenția restricționează, în totalitate sau în parte, aplicarea dreptului la rectificare și ștergere a datelor sau a dreptului la restricționarea prelucrării acestora, menționate la articolul 18, articolul 19 alineatul (1) și articolul 20 alineatul (1) din Regulamentul (UE) 2018/1725, aceasta ia măsurile prevăzute la articolul 6 alineatul (2) din prezenta decizie și înregistrează consemnarea în conformitate cu articolul 6 alineatul (3) din această decizie.

            Articolul 8
            Informarea persoanei vizate cu privire la încălcarea securității datelor cu caracter personal și confidențialitatea comunicațiilor electronice

               (1)   În cazuri justificate în mod corespunzător și în condițiile stabilite în prezenta decizie, dreptul la informare cu privire la încălcarea securității datelor cu caracter personal poate fi restricționat de operator în contextul următoarelor operațiuni de prelucrare, dacă este necesar și proporțional:

                           (a)

                           efectuarea anchetelor administrative și a procedurilor disciplinare;

                           (b)

                           activități preliminare legate de cazuri ale unor eventuale nereguli raportate la OLAF;

                           (c)

                           proceduri de avertizare în interes public;

                           (d)

                           proceduri (oficiale și neoficiale) în cazuri de hărțuire;

                           (e)

                           prelucrarea reclamațiilor interne și externe;

                           (f)

                           audituri interne;

                           (g)

                           investigații efectuate de responsabilul cu protecția datelor conform articolului 45 alineatul (2) din Regulamentul (UE) 2018/1725;

                           (h)

                           investigații de securitate (IT) gestionate pe plan intern sau cu implicare din exterior (de exemplu, CERT-UE).

               (2)   În cazuri justificate și în condițiile stabilite în prezenta decizie, dreptul la confidențialitatea comunicațiilor electronice poate fi restricționat de operator în contextul următoarelor operațiuni de prelucrare, dacă este necesar și adecvat:

                           (a)

                           efectuarea anchetelor administrative și a procedurilor disciplinare;

                           (b)

                           activități preliminare legate de cazuri ale unor eventuale nereguli raportate la OLAF;

                           (c)

                           proceduri de avertizare în interes public;

                           (d)

                           proceduri oficiale în cazurile de hărțuire;

                           (e)

                           prelucrarea reclamațiilor interne și externe;

                           (f)

                           investigații de securitate (IT) gestionate pe plan intern sau cu implicare din exterior (de exemplu, CERT-UE).

               (3)   În cazul în care agenția restricționează dreptul de informare a persoanei vizate cu privire la încălcarea securității datelor cu caracter personal sau dreptul la confidențialitatea comunicațiilor electronice, menționate la articolele 35 și 36 din Regulamentul (UE) 2018/1725, aceasta consemnează și înregistrează motivele restricționării în conformitate cu articolul 5 alineatul (3) din prezenta decizie. Se aplică articolul 5 alineatul (4) din prezenta decizie.

            Articolul 9
            Intrarea în vigoare
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bilbao, 11 decembrie 2019.

                  Pentru Agenția Europeană pentru Securitate și Sănătate în Muncă

               Christa SCHWENG

                  Președintele Consiliului de administrație

            (1)  JO L 295, 21.11.2018, p. 39.

            (2)  JO L 30, 31.1.2019, p. 58.

            (3)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).

            (4)  Directiva (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului (JO L 119, 4.5.2016, p. 89).


Decizia Comisiei din 26/08/2020 de declarare a unei concentrări compatibilă cu piaţa comună (Cazul COMP/M.9915 - MITSUBISHI CORPORATION ENERGY / ENEOS / TAIYO KOYU) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/08/2020 de declarare a unei concentrări compatibilă cu piaţa comună (Cazul COMP/M.9877 - PRO DIAGNOSTIC GROUP / FUTURELIFE / DISCARE CZ JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 01/09/2020 de declarare a unei concentrări compatibilă cu piaţa comună (Cazul COMP/M.9572 - BMW / DAIMLER / FORD / PORSCHE / HYUNDAI / KIA / IONITY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2020/1250 a Comitetului politic și de securitate din 1 septembrie 2020 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) și de abrogare a Deciziei (PESC) 2019/1113 (EUTM RCA/2/2020)

text:
                  4.9.2020

                  RO

                  Jurnalul Oficial al Uniunii Europene

                  L 290/14

         DECIZIA (PESC) 2020/1250 A COMITETULUI POLITIC ȘI DE SECURITATE
         din 1 septembrie 2020
         privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) și de abrogare a Deciziei (PESC) 2019/1113 (EUTM RCA/2/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 5 alineatul (1),
         întrucât:

                     (1)

                     Prin Decizia (PESC) 2016/610, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile relevante referitoare la controlul politic și la conducerea strategică a misiunii PSAC de instruire militară a Uniunii Europene în Republica Centrafricană (EUTM RCA), inclusiv deciziile privind numirea următorilor comandanți ai forței misiunii UE.

                     (2)

                     La 19 iunie 2019, COPS a adoptat Decizia (PESC) 2019/1113 (2) prin care generalul de brigadă Éric PELTIER a fost numit comandant al forței misiunii UE pentru EUTM RCA.

                     (3)

                     La 6 iulie 2020, directorul Capacității militare de planificare și conducere a propus numirea colonelului Paulo Manuel SIMÕES DAS NEVES DE ABREU ca succesor al generalului de brigadă Éric PELTIER în funcția de comandant al forței misiunii UE pentru EUTM RCA începând cu 19 septembrie 2020.

                     (4)

                     La 10 iulie 2020, Comitetul militar al UE a fost de acord să recomande COPS aprobarea propunerii.

                     (5)

                     Portugalia a indicat că colonelul Paulo Manuel SIMÕES DAS NEVES DE ABREU va fi promovat în gradul de general de brigadă la numirea sa în funcția de comandant al forței misiunii UE EUTM RCA.

                     (6)

                     Ar trebui luată o decizie privind numirea generalului de brigadă Paulo Manuel SIMÕES DAS NEVES DE ABREU. De asemenea, Decizia (PESC) 2019/1113 ar trebui să fie abrogată.

                     (7)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Generalul de brigadă Paulo Manuel SIMÕES DAS NEVES DE ABREU este numit în funcția de comandant al forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) începând cu 19 septembrie 2020.

            Articolul 2
            Decizia (PESC) 2019/1113 se abrogă la 19 septembrie 2020.

            Articolul 3
            Prezenta decizie intră în vigoare la data adoptării.

            Adoptată la Bruxelles, 1 septembrie 2020.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 104, 20.4.2016, p. 21.

            (2)  Decizia (PESC) 2019/1113 a Comitetului politic și de securitate din 19 iunie 2019 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2019) (JO L 176, 1.7.2019, p. 4).


title: Decizia (UE) 2020/1251 a reprezentanților guvernelor statelor membre din 2 septembrie 2020 de numire a trei judecători și a unui avocat general în cadrul Curții de Justiție

text:
                  7.9.2020

                  RO

                  Jurnalul Oficial al Uniunii Europene

                  L 292/1

         DECIZIA (UE) 2020/1251 A REPREZENTANȚILOR GUVERNELOR STATELOR MEMBRE
         din 2 septembrie 2020
         de numire a trei judecători și a unui avocat general în cadrul Curții de Justiție
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 253 și 255,
         întrucât:

                     (1)

                     Mandatele a 14 judecători și a șase avocați generali ai Curții de Justiție urmează să expire la 6 octombrie 2021, inclusiv cel al judecătorului propus de Regatul Belgiei. Este necesară efectuarea unei numiri pentru ocuparea acestui post pentru perioada care începe la 7 octombrie 2021 și expiră la 6 octombrie 2027.

                     (2)

                     Candidatura domnului Koen LENAERTS a fost propusă în vederea reînnoirii mandatului său de judecător în cadrul Curții de Justiție.

                     (3)

                     De asemenea, în temeiul articolelor 5 și 7 din Protocolul nr. 3 privind Statutul Curții de Justiție a Uniunii Europene și ca urmare a demisiei domnului Egils LEVITS, cu efect de la 17 iunie 2019, este necesar să se procedeze la numirea unui judecător în cadrul Curții de Justiție pentru durata rămasă a mandatului domnului Egils LEVITS, respectiv până la 6 octombrie 2024.

                     (4)

                     A fost propusă candidatura doamnei Ineta ZIEMELE pentru acest post.

                     (5)

                     În temeiul acelorași dispoziții și ca urmare a demisiei domnului Jiří MALENOVSKÝ, cu efect de la 6 octombrie 2020, este necesar să se procedeze la numirea unui judecător în cadrul Curții de Justiție pentru durata rămasă a mandatului domnului Jiří MALENOVSKÝ, respectiv până la 6 octombrie 2024.

                     (6)

                     A fost propusă candidatura domnului Jan PASSER pentru acest post.

                     (7)

                     În cele din urmă, ca urmare a retragerii Regatului Unit din Uniune, este necesar să se numească un avocat general în cadrul Curții de Justiție pentru durata rămasă a mandatului avocatului general propus de Regatul Unit, respectiv până la 6 octombrie 2021.

                     (8)

                     A fost propusă candidatura domnului Athanasios RANTOS pentru acest post.

                     (9)

                     Comitetul instituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea acestor candidați de a exercita funcția de judecător sau de avocat general în cadrul Curții de Justiție,

               ADOPTĂ PREZENTA DECIZIE:

            Articolul 1
            Domnul Koen LENAERTS este numit judecător în cadrul Curții de Justiție pentru perioada cuprinsă între 7 octombrie 2021 și 6 octombrie 2027.

            Articolul 2
            Doamna Ineta ZIEMELE este numită judecătoare în cadrul Curții de Justiție pentru perioada cuprinsă între 7 septembrie 2020 și 6 octombrie 2024.

            Articolul 3
            Domnul Jan PASSER este numit judecător în cadrul Curții de Justiție pentru perioada cuprinsă între 6 octombrie 2020 și 6 octombrie 2024.

            Articolul 4
            Domnul Athanasios RANTOS este numit avocat general în cadrul Curții de Justiție pentru perioada cuprinsă între 7 septembrie 2020 și 6 octombrie 2021.

            Articolul 5
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 2 septembrie 2020.

                  Președintele

               M. CLAUSS


title: Decizia (UE) 2019/453 a Consiliului din 19 martie 2019 privind semnarea, în numele Uniunii Europene, a Acordului privind statutul dintre Uniunea Europeană și Muntenegru referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru

text:
                  21.3.2019

                  RO

                  Jurnalul Oficial al Uniunii Europene

                  L 79/1

         DECIZIA (UE) 2019/453 A CONSILIULUI
         din 19 martie 2019
         privind semnarea, în numele Uniunii Europene, a Acordului privind statutul dintre Uniunea Europeană și Muntenegru referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) literele (b) și (d) și articolul 79 alineatul (2) litera (c), coroborate cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     În temeiul articolului 54 alineatul (4) din Regulamentul (UE) 2016/1624 al Parlamentului European și al Consiliului (1), în cazurile în care se prevede ca echipele europene de poliție de frontieră și gardă de coastă să fie trimise într-o țară terță în acțiuni în care membrii echipelor vor avea competențe executive, sau în cadrul altor acțiuni în țări terțe care impun acest lucru, Uniunea trebuie să încheie un acord privind statutul cu țara terță în cauză. Acordul privind statutul ar trebui să acopere toate aspectele necesare pentru desfășurarea acțiunilor.

                     (2)

                     La 16 octombrie 2017, Consiliul a autorizat Comisia să deschidă negocieri cu Muntenegru în vederea încheierii unui Acord privind statutul referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru („acordul”).

                     (3)

                     Negocierile au fost finalizate cu succes prin parafarea Acordului la 5 februarie 2019.

                     (4)

                     Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (2); prin urmare, Regatul Unit nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (5)

                     Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (6)

                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică. Deoarece prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul decide cu privire prezenta decizie, dacă o va pune în aplicare în legislația sa națională.

                     (7)

                     Prin urmare, acordul ar trebui semnat, iar declarația comună anexată ar trebui aprobată,

               ADOPTĂ PREZENTA DECIZIE:

            Articolul 1
            Se autorizează, în numele Uniunii, semnarea Acordului privind statutul dintre Uniunea Europeană și Muntenegru referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru, sub rezerva încheierii sale (4).

            Articolul 2
            Declarația comună anexată la prezenta decizie se aprobă în numele Uniunii.

            Articolul 3
            Președintele Consiliului este autorizat să desemneze persoana sau persoanele împuternicite să semneze acordul în numele Uniunii.

            Articolul 4
            Prezenta decizie intră în vigoare la data adoptării.

            Adoptată la Bruxelles, 19 martie 2019.

                  Pentru Consiliu

                  Președintele

               G. CIAMBA

            (1)  Regulamentul (UE) 2016/1624 al Parlamentului European și al Consiliului din 14 septembrie 2016 privind Poliția de frontieră și garda de coastă la nivel european și de modificare a Regulamentului (UE) 2016/399 al Parlamentului European și al Consiliului și de abrogare a Regulamentului (CE) nr. 863/2007 al Parlamentului European și al Consiliului, a Regulamentului (CE) nr. 2007/2004 al Consiliului și a Deciziei 2005/267/CE a Consiliului (JO L 251, 16.9.2016, p. 1).

            (2)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

            (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (4)  Textul acordului se va publica împreună cu decizia privind încheierea acestuia.

            ANEXĂ

               DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA ȘI LIECHTENSTEIN

            Părțile la Acordul privind statutul dintre Uniunea Europeană și Muntenegru referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru iau cunoștință de relațiile strânse existente între Uniunea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la implementarea, aplicarea și dezvoltarea acquis-ului Schengen.
            În aceste circumstanțe, este de dorit ca autoritățile Norvegiei, Islandei, Elveției și Liechtensteinului, pe de o parte, și cele ale Muntenegrului, pe de altă parte, să încheie, fără întârziere, acorduri bilaterale privind acțiunile desfășurate de Agenția Europeană pentru Poliția de Frontieră și Garda de Coastă în Muntenegru, în condiții similare cu cele prevăzute în Acordul privind statutul dintre Uniunea Europeană și Muntenegru referitor la acțiunile desfășurate de Agenția Europeană pentru Poliția de Frontieră și Garda de Coastă în Muntenegru.


title: Decizia (UE) 2019/458 a Consiliului din 19 martie 2019 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banque centrale du Luxemburg

text:
                  21.3.2019

                  RO

                  Jurnalul Oficial al Uniunii Europene

                  L 79/17

         DECIZIA (UE) 2019/458 A CONSILIULUI
         din 19 martie 2019
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banque centrale du Luxemburg
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 14 februarie 2019 către Consiliul Uniunii Europene cu privire la auditorii externi ai Banque centrale du Luxemburg (BCE/2019/6) (1),
         întrucât:

                     (1)

                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro trebuie să fie efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

                     (2)

                     Mandatul auditorilor externi actuali ai Banque centrale du Luxemburg, Deloitte Audit SARL, s-a încheiat după efectuarea auditului corespunzător exercițiului financiar 2018. Prin urmare, se impune desemnarea unor auditori externi începând cu exercițiul financiar 2019.

                     (3)

                     Banque centrale du Luxemburg a selecționat Ernst & Young S.A. în calitatea de auditori externi pentru exercițiile financiare 2019-2023.

                     (4)

                     Consiliul guvernatorilor BCE a recomandat desemnarea Ernst & Young S.A. în calitatea de auditori externi ai Banque centrale du Luxemburg pentru exercițiile financiare 2019-2023.

                     (5)

                     În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,

               ADOPTĂ PREZENTA DECIZIE:

            Articolul 1
            La articolul 1 din Decizia 1999/70/CE, alineatul (7) se înlocuiește cu următorul text:

                  „(7)   Se aprobă Ernst & Young S.A. în calitatea de auditori externi ai Banque centrale du Luxemburg pentru exercițiile financiare 2019-2023.”

            Articolul 2
            Prezenta decizie produce efecte de la data notificării acesteia.

            Articolul 3
            Prezenta decizie se adresează BCE.

            Adoptată la Bruxelles, 19 martie 2019.

                  Pentru Consiliu

                  Președintele

               G. CIAMBA

            (1)  JO C 67, 20.2.2019, p. 1.

            (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: Decizia Consiliului din 15 aprilie 2019 de numire a membrilor și a membrilor supleanți în cadrul Comitetului consultativ pentru securitate și sănătate la locul de muncă pentru Belgia, Grecia, Franța și Malta

text:
                  23.4.2019

                  RO

                  Jurnalul Oficial al Uniunii Europene

                  C 142/20

         DECIZIA CONSILIULUI
         din 15 aprilie 2019
         de numire a membrilor și a membrilor supleanți în cadrul Comitetului consultativ pentru securitate și sănătate la locul de muncă pentru Belgia, Grecia, Franța și Malta
         (2019/C 142/03)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
         având în vedere lista candidaților prezentată Consiliului de către guvernele statelor membre,
         întrucât:

                     (1)

                     Prin decizia sa din 12 martie 2019 (2), Consiliul a numit membrii și membrii supleanți în cadrul Comitetului consultativ pentru securitate și sănătate la locul de muncă pentru perioada 1 martie 2019-28 februarie 2022.

                     (2)

                     Guvernele Belgiei, Greciei și Maltei, organizațiile lucrătorilor din Belgia, Grecia, Franța și Malta și organizațiile patronale din Belgia, Grecia, Franța și Malta au prezentat noi candidaturi pentru o serie de posturi care urmează să fie ocupate,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membri și de membri supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2022:
            I.   REPREZENTANȚI AI GUVERNELOR

                        Țara

                        Membri

                        Membri supleanți

                        Belgia

                        Dna Godelieve PONNET

                        Dna Véronique CRUTZEN
                        Dl Xavier LEBICHOT

                        Grecia

                        Dl Ioannis KONSTANTAKOPOULOS

                        Dl Georgios GOURZOULIDIS
                        Dna Aggeliki MOIROU

                        Malta

                        Dl Mark GAUCI

                        Dl David SALIBA
                        Dl Melhino MERCIECA

            II.   REPREZENTANȚI AI ORGANIZAȚIILOR SINDICALE

                        Țara

                        Membri

                        Membri supleanți

                        Belgia

                        Dna Caroline VERDOOT

                        Dl Herman FONCK
                        Dl Kris VAN EYCK

                        Grecia

                        Dl Andreas STOIMENIDIS

                        Dl Ioannis ADAMAKIS
                        Dl Alexandros KOMINIS

                        Franța

                        Dl Abderrafik ZAIGOUCHE

                        Dna Edwina LAMOUREUX
                        Dl Jean-Paul ZERBIB

                        Malta

                        Dl Alfred LIA

                        Dl Edwin BALZAN
                        Dl Anthony CASARU

            III.   REPREZENTANȚI AI ORGANIZAȚIILOR PATRONALE

                        Țara

                        Membri

                        Membri supleanți

                        Belgia

                        Dl Kris DE MEESTER

                        Dna Dorothée DUPUIS
                        Dl Marc JUNIUS

                        Grecia

                        Dl Christos KAVALOPOULOS

                        Dl Antonios MEGOULIS
                        Dna Anastasia AVLONITOU

                        Franța

                        Dna Nathalie BUET

                        Dl Franck GAMBELLI
                        Dl Pierre THILLAUD

                        Malta

                        Dna Abigail MAMO

                        Dl Joe DELIA
                        Dl Andy TANTI

            Articolul 2
            Consiliul numește membrii și membrii supleanți încă nenominalizați la o dată ulterioară.

            Articolul 3
            Prezenta decizie se publică, în scop informativ, în Jurnalul Oficial al Uniunii Europene.

            Adoptată la Luxemburg, 15 aprilie 2019.

                  Pentru Consiliu

                  Președintele

               P. DAEA

            (1)  JO C 218, 13.9.2003, p. 1.

            (2)  JO C 100, 15.3.2019, p. 1.


title: Decizia (UE) 2019/669 a Băncii Centrale Europene din 4 aprilie 2019 de modificare a Deciziei BCE/2013/10 privind cupiurile, specificațiile, reproducerea, preschimbarea și retragerea bancnotelor euro (BCE/2019/9)

text:
                  29.4.2019

                  RO

                  Jurnalul Oficial al Uniunii Europene

                  L 113/6

         DECIZIA (UE) 2019/669 A BĂNCII CENTRALE EUROPENE
         din 4 aprilie 2019
         de modificare a Deciziei BCE/2013/10 privind cupiurile, specificațiile, reproducerea, preschimbarea și retragerea bancnotelor euro (BCE/2019/9)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 128 alineatul (1),
         având în vedere Statutul Sistemului European al Băncilor Centrale și al Băncii Centrale Europene, în special articolul 16,
         întrucât:

                     (1)

                     La 19 aprilie 2013, Banca Centrală Europeană (BCE) a adoptat Decizia BCE/2013/10 (1), care a stabilit un număr de standarde tehnice aplicabile seriilor curente și viitoare de bancnote euro și a oferit clarificări suplimentare cu privire la anumite norme și proceduri privind bancnotele euro.

                     (2)

                     BCE a decis să aducă modificări celei de a doua serii de bancnote euro, cunoscută drept seria „Europa”. Lățimea bancnotelor cu cupiurile de 100 euro și 200 euro urmează a fi redusă.

                     (3)

                     La 4 mai 2016, Consiliul guvernatorilor a decis să excludă din seria „Europa” bancnotele cu cupiura de 500 euro.

                     (4)

                     În plus, aderarea Croației în 2013 impune ca inițialele BCE în limba croată să fie adăugate pe bancnotele cu cupiurile de 50 euro, 100 euro și 200 euro din a doua serie de bancnote euro. Acestea urmează a fi adăugate în elementul grafic care include versiunile lingvistice oficiale ale Uniunii Europene.

                     (5)

                     Pentru consecvență, pragul aferent cerinței referitoare la furnizarea documentației privind originea bancnotelor euro și identificarea clientului sau, după caz, a beneficiarului efectiv, astfel cum este definit în Directiva (UE) 2015/849 a Parlamentului European și a Consiliului (2), ar trebui majorat la 10 000 EUR. Această majorare va armoniza acest prag cu cel aplicabil în cazul persoanelor care comercializează bunuri în măsura în care plățile sunt efectuate sau încasate în numerar și au o valoare de cel puțin 10 000 EUR, prevăzut de Directiva (UE) 2015/849.

                     (6)

                     Este necesar să se clarifice faptul că preschimbarea bancnotelor deteriorate poate fi efectuată prin înlocuirea cu bancnote în orice cupiură corespunzătoare aceleiași valori sau prin transferul ori creditarea valorii în contul unui solicitant. Ar trebui, de asemenea, clarificat faptul că taxa pentru preschimbarea bancnotelor autentice deteriorate de dispozitivele antifurt se aplică și atunci când solicitantul cere băncii centrale naționale (BCN) să transfere sau să crediteze într-un cont valoarea bancnotelor respective.

                     (7)

                     Prin urmare, Decizia BCE/2013/10 ar trebui modificată în mod corespunzător,

               ADOPTĂ PREZENTA DECIZIE:

            Articolul 1
            Modificări
            Decizia BCE/2013/10 se modifică după cum urmează:

                        1.

                        articolul 1 se modifică după cum urmează:

                                    (a)

                                    alineatul (1) se înlocuiește cu următorul text:

                                       „(1)   Bancnotele euro din prima serie includ șapte cupiuri, între 5 euro și 500 euro. Bancnotele euro din a doua serie includ șase cupiuri, între 5 euro și 200 euro. Bancnotele euro ilustrează tema „Epocile și stilurile Europei”, cu următoarele specificații de bază.

                                                   Valoare nominală (EUR)

                                                   Dimensiuni (prima serie)

                                                   Dimensiuni (a doua serie)

                                                   Culoare dominantă

                                                   Elemente grafice

                                                   5

                                                   120 × 62 mm

                                                   120 × 62 mm

                                                   Gri

                                                   Clasic

                                                   10

                                                   127 × 67 mm

                                                   127 × 67 mm

                                                   Roșu

                                                   Romanic

                                                   20

                                                   133 × 72 mm

                                                   133 × 72 mm

                                                   Albastru

                                                   Gotic

                                                   50

                                                   140 × 77 mm

                                                   140 × 77 mm

                                                   Portocaliu

                                                   Renascentist

                                                   100

                                                   147 × 82 mm

                                                   147 × 77 mm

                                                   Verde

                                                   Baroc și rococo

                                                   200

                                                   153 × 82 mm

                                                   153 × 77 mm

                                                   Galben-maroniu

                                                   Arhitectura în oțel și sticlă

                                                   500

                                                   160 × 82 mm

                                                   Nu este inclusă în a doua serie

                                                   Violet

                                                   Arhitectura modernă a secolului al XX-lea”;

                                    (b)

                                    alineatul (2) litera (c) se înlocuiește cu următorul text:

                                                „(c)

                                                inițialele BCE în diferitele versiuni lingvistice oficiale ale Uniunii Europene:

                                                            (i)

                                                            pentru prima serie de bancnote euro, inițialele BCE se limitează la următoarele cinci versiuni lingvistice oficiale: BCE, ECB, EZB, EKT și EKP;

                                                            (ii)

                                                            pentru a doua serie de bancnote euro: (1) pentru cupiurile de 5 euro, 10 euro și 20 euro, inițialele BCE se limitează la următoarele nouă versiuni lingvistice oficiale: BCE, ECB, ЕЦБ, EZB, EKP, EKT, EKB, BĊE și EBC; (2) pentru cupiurile de 50 euro, 100 euro și 200 euro, inițialele BCE se limitează la următoarele zece versiuni lingvistice oficiale: BCE, ECB, ЕЦБ, EZB, EKP, EKT, ESB, EKB, BĊE și EBC;”;

                        2.

                        la articolul 3, alineatul (2) litera (h) se înlocuiește cu următorul text:

                                    „(h)

                                    dacă instituțiile și agenții economici prevăzuți la articolul 6 alineatul (1) din Regulamentul (CE) nr. 1338/2001 prezintă în vederea preschimbării, într-una sau mai multe tranzacții, bancnote euro autentice deteriorate cu o valoare de cel puțin 10 000 EUR, aceștia furnizează documentația privind originea bancnotelor și identificarea clientului sau, după caz, a beneficiarului efectiv, astfel cum este definit în Directiva (UE) 2015/849 a Parlamentului European și a Consiliului (*1). Această obligație există și în caz de îndoială cu privire la atingerea valorii-prag de 10 000 EUR. Regulile stabilite în prezentul alineat nu aduc atingere oricăror cerințe de identificare și raportare mai stricte adoptate de statele membre la transpunerea Directivei (UE) 2015/849.

                           (*1)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).”;"

                        3.

                        la articolul 3 se adaugă următorul alineat (4):

                           „(4)   BCN pot efectua preschimbarea prin eliberarea de numerar în orice cupiură corespunzător valorii bancnotelor, prin transferul valorii bancnotelor într-un cont bancar al solicitantului care să poată fi identificat fără echivoc cu un identificator internațional al numărului de cont de plăți (IBAN), astfel cum este definit la articolul 2 alineatul (15) din Regulamentul (UE) nr. 260/2012 al Parlamentului European și al Consiliului (*2), sau prin creditarea valorii bancnotelor în contul solicitantului deschis la BCN, potrivit aprecierii BCN.

                           (*2)  Regulamentul (UE) nr. 260/2012 al Parlamentului European și al Consiliului din 14 martie 2012 de stabilire a cerințelor tehnice și comerciale aplicabile operațiunilor de transfer de credit și de debitare directă în euro și de modificare a Regulamentului (CE) nr. 924/2009 (JO L 94, 30.3.2012, p. 22).”;"

                        4.

                        la articolul 4, alineatul (1) se înlocuiește cu următorul text:

                           „(1)   BCN percep de la instituțiile și agenții economici prevăzuți la articolul 6 alineatul (1) din Regulamentul (CE) nr. 1338/2001 o taxă atunci când aceștia solicită BCN, în conformitate cu articolul 3, preschimbarea unor bancnote euro autentice care au fost deteriorate de dispozitive antifurt. Această taxă este percepută indiferent dacă BCN efectuează preschimbarea prin numerar sau prin transferul ori creditarea valorii bancnotelor în contul solicitantului.”

            Articolul 2
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

            Adoptată la Frankfurt pe Main, 4 aprilie 2019.

                  Pentru Consiliul guvernatorilor BCE

                  Președintele BCE

               Mario DRAGHI

            (1)  Decizia BCE/2013/10 din 19 aprilie 2013 privind cupiurile, specificațiile, reproducerea, preschimbarea și retragerea bancnotelor euro (JO L 118, 30.4.2013, p. 37).

            (2)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).


title: Decizia (UE) 2019/670 a Băncii Centrale Europene din 9 aprilie 2019 de modificare a Deciziei BCE/2014/8 privind interdicția de finanțare monetară și remunerarea depozitelor administrațiilor publice de către băncile centrale (BCE/2019/8)

text:
                  29.4.2019

                  RO

                  Jurnalul Oficial al Uniunii Europene

                  L 113/9

         DECIZIA (UE) 2019/670 A BĂNCII CENTRALE EUROPENE
         din 9 aprilie 2019
         de modificare a Deciziei BCE/2014/8 privind interdicția de finanțare monetară și remunerarea depozitelor administrațiilor publice de către băncile centrale (BCE/2019/8)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 132 alineatul (1) a doua liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 34.1 a doua liniuță,
         întrucât:

                     (1)

                     Pentru a asista Consiliul guvernatorilor să monitorizeze respectarea interdicției de finanțare monetară în temeiul articolului 123 din Tratatul privind funcționarea Uniunii Europene, Decizia BCE/2014/8 (1) stabilește ratele dobânzilor pieței care au rolul de limite superioare pentru remunerarea depozitelor deținute de administrațiile publice și autoritățile publice la banca centrală națională respectivă a acestora.

                     (2)

                     Pentru a menține integritatea politicii monetare unice, ratele relevante ale dobânzilor pieței trebuie detaliate și actualizate.

                     (3)

                     Prin urmare, Decizia BCE/2014/8 ar trebui modificată în mod corespunzător,

               ADOPTĂ PREZENTA DECIZIE:

            Articolul 1
            Modificare
            Decizia BCE/2014/8 se modifică după cum urmează:

                        Articolul 1 se modifică după cum urmează:

                                    (a)

                                    se introduce următoarea literă (aa):

                                                „(aa)

                                                «depozit» înseamnă un sold creditor în euro sau în altă monedă rezultat din fonduri deținute într-un cont deschis la o BCN sau din situații temporare care derivă din alte servicii furnizate de o BCN, conducând la un pasiv înregistrat în bilanțul acestei BCN, pe care această BCN are obligația să îl ramburseze în conformitate cu condițiile contractuale sau de reglementare aplicabile, inclusiv depozitele overnight și depozitele la termen;”;

                                    (b)

                                    litera (c) se înlocuiește cu următorul text:

                                                „(c)

                                                «rata dobânzii overnight a pieței tranzacțiilor interbancare necolateralizate» înseamnă: (i) cu privire la depozitele overnight exprimate în euro, rata medie a dobânzii overnight în euro (euro overnight index average) (EONIA) sau, după încetarea EONIA, rata dobânzii pe termen scurt în euro (euro short-term rate) (€STR); și (ii) cu privire la depozitele overnight exprimate în alte monede decât euro, o rată comparabilă;”;

                                    (c)

                                    litera (d) se înlocuiește cu următorul text:

                                                „(d)

                                                «rata dobânzii pieței tranzacțiilor interbancare colateralizate» înseamnă: (i) cu privire la depozitele la termen în euro, indicele cu termen STOXX EUR GC Pooling cu scadență comparabilă sau echivalentul acestuia dacă acesta încetează sau nu mai este considerat indice de referință; și (ii) cu privire la depozitele la termen exprimate în alte monede decât euro, o rată comparabilă.”

            Articolul 2
            Intrarea în vigoare

               (1)   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

               (2)   Se aplică de la 1 octombrie 2019.

            Adoptată la Frankfurt pe Main, 9 aprilie 2019.

                  Pentru Consiliul guvernatorilor BCE

                  Președintele BCE

               Mario DRAGHI

            (1)  Decizia BCE/2014/8 din 20 februarie 2014 privind interdicția de finanțare monetară și remunerarea depozitelor administrațiilor publice de către băncile centrale (JO L 159, 28.5.2014, p. 54).


title: Decizia (PESC) 2019/783 a Comitetului politic și de securitate din 30 aprilie 2019 privind numirea comandantului forței UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2018/355 (BiH/28/2019)

text:
                  16.5.2019

                  RO

                  Jurnalul Oficial al Uniunii Europene

                  L 127/11

         DECIZIA (PESC) 2019/783 A COMITETULUI POLITIC ȘI DE SECURITATE
         din 30 aprilie 2019
         privind numirea comandantului forței UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2018/355 (BiH/28/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2004/570/PESC a Consiliului din 12 iulie 2004 privind operațiunea militară a Uniunii Europene în Bosnia și Herțegovina (1), în special articolul 6 alineatul (1),
         întrucât:

                     (1)

                     În temeiul articolului 6 alineatul (1) din Acțiunea comună 2004/570/PESC, Consiliul a autorizat Comitetul politic și de securitate (COPS) să ia deciziile relevante privind numirea comandantului forței UE pentru operația militară a Uniunii Europene în Bosnia și Herțegovina (denumit în continuare „comandantul forței UE”).

                     (2)

                     La 27 februarie 2018, COPS a adoptat Decizia (PESC) 2018/355 (2) de numire a generalului-maior Martin DORFER în funcția de comandant al forței UE.

                     (3)

                     Comandantul operației UE a recomandat numirea generalului de brigadă Reinhard TRISCHAK în calitate de nou comandant al forței UE, pentru a-i succeda generalului-maior Martin DORFER începând cu 26 iunie 2019.

                     (4)

                     La 18 martie 2019, Comitetul militar al UE a aprobat recomandarea comandantului operației UE.

                     (5)

                     Prin urmare, Decizia (PESC) 2018/355 ar trebui abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare.

                     (7)

                     La 12 și 13 decembrie 2002, Consiliul European de la Copenhaga a adoptat o declarație în care se afirmă că acordurile Berlin plus și punerea în aplicare a acestora se aplică numai acelor state membre ale Uniunii care sunt, de asemenea, fie membre NATO, fie membre ale programului Parteneriatul pentru pace și care au încheiat, în consecință, acorduri de securitate bilaterale cu NATO,

               ADOPTĂ PREZENTA DECIZIE:

            Articolul 1
            Generalul de brigadă Reinhard TRISCHAK este numit comandantul forței UE pentru operația militară a Uniunii Europene în Bosnia și Herțegovina (operația ALTHEA) cu începere de la 26 iunie 2019.

            Articolul 2
            Decizia (PESC) 2018/355 se abrogă.

            Articolul 3
            Prezenta decizie intră în vigoare la 26 iunie 2019.

            Adoptată la Bruxelles, 30 aprilie 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 252, 28.7.2004, p. 10.

            (2)  Decizia (PESC) 2018/355 a Comitetului politic și de securitate din 27 februarie 2018 privind numirea comandantului forței UE pentru operația militară a Uniunii Europene în Bosnia și Herțegovina și de abrogare a Deciziei (PESC) 2017/682 (BiH/26/2018) (JO L 68, 12.3.2018, p. 12).


title: Decizia Consiliului din 14 mai 2019 de numire a membrilor și a supleanților în cadrul Comitetului consultativ pentru securitate și sănătate la locul de muncă pentru Ungaria

text:
                  16.5.2019

                  RO

                  Jurnalul Oficial al Uniunii Europene

                  C 167/2

         DECIZIA CONSILIULUI
         din 14 mai 2019
         de numire a membrilor și a supleanților în cadrul Comitetului consultativ pentru securitate și sănătate la locul de muncă pentru Ungaria
         (2019/C 167/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
         având în vedere lista candidaților prezentată Consiliului de guvernele statelor membre,
         întrucât:

                     (1)

                     Prin deciziile din 12 martie 2019 (2) și 15 aprilie 2019 (3), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 1 martie 2019-28 februarie 2022.

                     (2)

                     Organizațiile lucrătorilor și cele patronale din Ungaria au prezentat candidaturi suplimentare pentru o serie de posturi care urmează să fie ocupate,

               ADOPTĂ PREZENTA DECIZIE:

            Articolul 1
            Se numesc următorii membri și supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2022:
            II.   REPREZENTANȚI AI ORGANIZAȚIILOR SINDICALE

                        Țara

                        Membri

                        Supleanți

                        Ungaria

                        Dl Károly GYÖRGY

                        Dl László MISKÉRI

            III.   REPREZENTANȚI AI ORGANIZAȚIILOR PATRONALE

                        Țara

                        Membri

                        Supleanți

                        Ungaria

                        Dl István KOMORÓCZKI

                        Dna Melinda PARRAGHNÉ GÁL
                        Dna Judit H. NAGY

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie se publică, în scop informativ, în Jurnalul Oficial al Uniunii Europene.

            Adoptată la Bruxelles, 14 mai 2019.

                  Pentru Consiliu

                  Președintele

               P. DAEA

            (1)  JO C 218, 13.9.2003, p. 1.

            (2)  JO C 100, 15.3.2019, p. 1.

            (3)  JO C 142, 23.4.2019, p. 20.